கேள்வி: பழையன் (பாண்டிய சிற்றரசன்) என்பது என்ன?
பதில்: பழையன் என்பவன் மோகூர் மன்னன் என்றும், வேம்பு இவனது காவல்மரம் என்றும் கூறப்படுவதால் இவன் பாண்டியர் குடிச் சிற்றரசன் எனலாம். கடல்பிறக்கோட்டிய செங்குட்டுவன் இவனது காவல்மரத்தை வெட்டி இவனை ஒடுக்கினான். நுண் கொடி உழிஞை வெல் போர் அறுகை 10 சேணன்ஆயினும், 'கேள்' என மொழிந்து, புலம் பெயர்ந்து ஒளித்த களையாப் பூசற்கு, அரண்கள் தாவுறீஇ, அணங்கு நிகழ்ந்தன்ன மோகூர் மன்னன் முரசம் கொண்டு, நெடுமொழி பணித்து, அவன் வேம்பு முதல் தடிந்து, 15 முரசு செய முரச்சி, களிறு பல பூட்டி, ஒழுகை உய்த்தோய்! (பதிற்றுப்பத்து 44) இரு பெரு வேந்தரும் விச்சியும் வீழ, அரு மிளைக் கல்லகத்து ஐந்து எயில் எறிந்து, பொத்தி ஆண்ட பெருஞ் சோழனையும், வித்தை ஆண்ட இளம் பழையன் மாறனையும், வைத்த வஞ்சினம் வாய்ப்ப வென் (பதிற்றுப்பத்து, பதிகம் 5) பதிற்றுப்பத்து 44, 5-ம் பத்தின் பதிகம். அகநானூறு-346 இவனது தம்பி இளம் பழையன் மாறன். இவர்களின் தலைநகர் மோகூர். * பழையன், சோழநாட்டுச் சிற்றரசன் வேறு. * கிள்ளிவளவனை வென்ற பழையன் மாறன் பாண்டிய மன்னன். இவன் வேறு.